ming030890/wiki-yue-high-quality huggingface dataset:
廣州市第89中學

廣州市第89中學，初期嗌過龍洞中學，係中國廣東廣州嘅一間全日制中學，1962年開辦，位置喺天河區天源路1219號（龍眼洞世紀綠洲對面）。
佢既係廣東省國家示範級高中，又係廣州市科技特色項目學校同埋廣州市青少年足球訓練基地之一。

校服色
短袖
衫：　，有領有紐扣，左右對稱，領　帶些少　邊，袖口　。
褲：　，兩邊近腳位帶有　　相間（頂　底　嘅疊加形式）嘅三角形。
長袖
衫：　　　相間。領　，袖口　帶一條　線，兩邊嘅袖有同背面上半部位有　嘅花紋，近袖口位同正面上半些少部位有　嘅花紋。左右對稱。
褲：　，兩邊有　　相間（上下　中間　）嘅平行四邊形。
風褸
相間。領同袖口都係　，除咗兩個袖近胳肋位係　，袖中間同兩胸位、膊頭轉角位有　平行四邊形同　線之外，其它部位都係　。
廣州市第97中學

廣州市第97中學係中國廣東廣州嘅全日制中學，1962年12月20號成立，有三個校區，位置都喺海珠區入面。

校徽
校徽主要圍繞藍白兩色，就係藍色圓圈右下角有隻海鷗圖案，左下角有條紋響度。其中藍色代表海洋，條紋代表波浪，海鷗代表學生可以成績一飛沖天噉解。但先生版屬紅色調品種。

校服色
長袖
衫：　　相間。袖口　帶　　相間嘅線，領　　相間（出面　入面　），正反面都係上　下　底，分界線喺垂直中間位成鈍角嘅V字樣；兩袖上　下　　相間，關節位有　線。左右對稱。
褲：　，兩邊有　嘅直角三角形
短袖
衫：　，領　，兩袖上邊帶三條相平行嘅　幼綫。
褲：　，兩邊有中等厚度嘅　線。

史
1962年8月：廣州市民主建國會（今日嘅中國民主建國會廣州市委員會）同廣州市工商聯合會一齊開辦間中學，初期嗌建聯中學。
1968年9月：受破四舊浪潮影響，學校改名做紅衛中學。
1969年2月：改名做廣州市第97中學
1975年8月：學校從民辦轉成公辦兼交畀海珠區教育局睇實。
1980年9月：學校交畀廣州市教育局睇實。
1991年5月：升級做海珠區一級學校。
1996年3月：升級成廣州市一級學校。
1999年8月：又交返畀海珠區教育局睇實。
2002年1月：升級成廣東省一級學校。
2009年11月：列入廣東省普通高中教學水平優秀學校。
2011年7月：接收金碧花園校區，亦開始招收高一新生。
2012年8月：接收江南新苑校區。
2012年11月：初中部同高三級分別搬到金碧花園同江南新苑校區入面，同時亦開始校園安保工程。
廣州市第98中學

廣州市第98中學Guangzhou No. 98 Middle School志　勤　嚴　和位置工業大道南保康路源溪街5號（石溪地區，保利花園入面。）明細類中學校訓志　勤　嚴　和成立1958年8月校區海珠區類全日制中學網站http://www.gz98zx.com
學校正門
廣州市第98中學係中國廣東廣州嘅全日制中學，1958年8月成立，位置喺海珠區工業大道南保康路源溪街5號（近石溪地區）。

校服色
短袖
衫：　，領同袖口帶　邊。
褲：純　，但右褲口帶有或JSBZ嘅撈稿。
長袖
衫：　　相間。袖口　，領　，正面　底，胸口上半部分帶　梯形，兩袋有　嘅三角形；背面有　嘅鈍角V字形，但中間幼兩邊粗。兩袖　底，喺近關節位有　底色。左右對稱。
褲：　，兩邊帶中等厚度嘅　線但上下位有凹入去嘅折線。
棉褸
相間。袖口同領都係　，正面　底，中間有鈍角V字嘅　線；背面有　嘅鈍角V字形，但中間幼兩邊粗。兩袖　底，喺近關節位有　底色。左右對稱。

史
學校喺1958年8月成立，初期喺海珠區工商聯主辦嘅廣聯中學，校區喺而家嘅同福中路303號（今日嘅海珠區少年宮所在地）。1966年因文革爆發，受破四舊浪潮影響而改名做廣州市紅太陽中學，但時隔兩年，經廣州市人民政府批准而改名做廣州市第98中學重畀咗廣州市教育部門睇實。1991年重新起咗間教學綜合大樓。2003年2月搬到工業大道南嘅保利花園入面，源溪街5號嘅位。初期凈得10000m²，2012年時擴大到13797m²。
廣州市第一人民醫院

廣州市第一人民醫院（粵拼：gwong2 zau1 si5 dai6 jat1 jan4 man4 ji1 jyun2）係中國廣東省廣州市嘅其中一間醫院。佢重係一間廣州市嘅三級甲等醫院。佢有1間總院同2間分院響度。呢間醫院係廣州市第一批三甲醫院嘅其中一間。

三個院區嘅詳細位置
總院：喺越秀區正南路6號。
鶴洞分院：喺荔灣區花地大道中嘅西朗地鐵站附近。
南沙分院：喺南沙區豐澤東路105號。

史
其實呢間醫院一早就唔係嗌「廣州市第一人民醫院」嘅名，而係由兩間醫院組成，不過佢就改咗好多次名。

所謂「方便醫院」
方便醫院喺清朝嘅光緒廿五年（1899年）夏天嗰陣成立，嗰時係由商人陳惠普等人自己厝錢嚟起咗間「城西方便所」，兩年後改名叫「城西方便醫院」。民國卅七年（1948年）改名叫「廣州方便醫院」，喺中華人民共和國成立後一年就俾中共接管咗。

所謂「廣州市立醫院」
廣東巡警醫院係廣東巡警道喺光緒卅七年（1907年）12月成立，到咗民國二年（1913年）就改咗名嗌「廣東員警醫院」；兩年過後重改咗次名，嗌「廣東醫院」，嗰時係俾廣東省衛生署睺實。甚至喺民國九年（1920年）嘅9月份，劃咗畀廣州市衛生局睺實。凈係過咗7嗰月又改咗次名，就係「廣州市市立醫院」，重俾咗廣州市政廳睺實。喺1938——1945年，因為廣州喺度打緊仗，醫院就閂咗門，直到打完抗日戰爭先至俾國民革命軍陸軍新編第一軍卅八師野戰醫院霸咗，到咗民國卅四年（1945年）10月先至收返畀廣州市政府，之後重新辦返間醫院，不過喺中華人民共和國成立咗之後，就俾中共當局接管咗。

「方便醫院」同「廣州市立醫院」嘅合併
喺1952年12月31號，「方便醫院」同「廣州市立醫院」合併成「廣州市人民醫院」；凈係過咗388日（1954年2月1號），又改咗名嗌「廣州市第一人民醫院」。

合併之後嘅發展
1993年：俾衛生部話咗係三甲醫院。
1997年：間醫院定咗係廣州醫學院嘅附屬醫院。
2001年底：俾市政府定咗係廣州市城鎮職工基本醫療保險嘅第一批定點醫療機構。
2003年：俾市政府批准咗掛牌，變成廣州市臨床深切治療中心。
小林優希

小林優希（1983年10月16號—）係日本足球員，司職中場，效力過NEC Tokin，及岡山綠雉。
小林優子

小林優子 ，係日本嘅一個女藝人同埋配音員。
小林千晃

小林千晃 ，係日本嘅一個男配音員。

配音作品一覽
呢個表唔完整，歡迎加料。
小林友希

小林友希（2000年7月18號—）係日本足球員，打後衞位置，效力神戶勝利船。
小林伸二

小林伸二（1960年8月24號—）係退役日本足球員，教練，執教過大分三神，大阪櫻花，山形山神，德島漩渦，及清水心跳。
小林俊夫

小林俊夫 ，係日本嘅一個男配音員。

配音作品一覽
呢個表唔完整，歡迎加料。
小林優

小林優 ，係日本嘅一個女藝人同埋配音員。
小林劍

小林劍（英文：Ken Lunde，英文讀音：/ˈkɛn ˈlʌndi:/；日文：小林剣；1965年8月12號—）係美國嘅一個中日韓書寫系統專家，威斯康辛大學麥迪遜分校畢業，主修語言學，著作包括1999年出版嘅 《CJKV Information Processing》。佢係統一碼聯盟嘅中日韓及統一漢字小組（Unicode CJK & Unihan Group）主席，亦都係思源黑體嘅主要協調人。
佢個姓其實係北歐姓，小林劍係佢嘅日文筆名，個姓係意譯，個名係音譯。
屯門北

屯門北（英文：Tuen Mun North，代號L3）係香港屯門區議會下轄嘅其中一個雙議席選區，2023年設立，範圍主要係屯門區北部。
屯門區

屯門區（粵拼：tyun4 mun4 keoi1；英文：Tuen Mun District）係香港十八個政區之一，喺新界西，西面係伶仃洋，係香港人口最多嘅住宅區之一，曾經俾人叫做青山區（cing1 saan1 keoi1），1970年代改名。南面嘅青山灣同時填海，連同附近發展成新市鎮。人口有502,035人，面積84.33平方公里，每平方公里有6000人住。啲人主要住喺屯門新市鎮，黃金海岸同青山灣沿海一帶就係高尚住宅。

歷史
早喺新石器時代，屯門已經有人住。漢代屯門已經有同製鹽有關嘅商貿活動。
南北朝，有人話杯渡襌師坐杯來到青山修行創杯渡寺（而家係青山襌院）。家下以杯渡改名有杯渡路同輕鐵杯渡站。
據《舊唐書》、《新唐書》記載，屯門喺唐朝嗰時已經係廣州嘅外港。
清朝有屯門寨、墩台。後來改屬新安縣。1866年（清同治七年）嘅新安縣全圖，屯門係叫做田門，青山就叫清山。而一張1868年嘅英國政府新安地圖上，屯門係叫團門，包括黃家圍、青甎圍同清山（而家分別叫皇家圍、青磚圍同埋青山）
1898年，屯門隨新界交畀英國統治。1900年，革命黨人喺紅樓進行規劃反清活動，國父孫中山都曾經住過呢度。
1950年代，聯合國對中國實施禁運，好多人借住香港地利而偷運物資往內地。呢個地方成為走私理想地點，連海盜都來到捉人。
1965年，政府開始計劃喺屯門發展新市鎮，將屯門由元朗區嘅範圍劃出來。
1970年代政府落實屯門新市鎮嘅發展，並進行大幅度移山填海。
1995年，嶺南大學嘅校園由香港島司徒拔道搬去屯門虎地。
2003年，九廣西鐵正式通車。
2007年，深港西部通道正式通車。

分界
北面係元朗區，東面係荃灣區。除咗新界大陸重有幾座島，大小磨刀同龍鼓洲。
屯門區議會

屯門區議會係香港18個區議會嘅其中之一，喺1981年4月成立，負責協助處理新界屯門區嘅事務。依家有30個議員，其中直選議員有29個，同當然議員1個（區內嘅鄉事委員會主席）。
屯門區議會會議室以及秘書處都位於屯門政府合署。
屯門

屯門（粵拼：tyun4 mun4；英文：Tuen Mun）係香港一地，喺新界西部，南面係青山灣。呢度以前係鄉郊同漁村，今日係人口稠密嘅新市鎮。對出嘅青山灣未填海之前，屯門係一塊沖積地。西面有青山，東面有九徑山，係一條狹長嘅地方。響英國接管新界，曾長期叫青山（cing1 saan1），直至新市鎮拓展爲止。屯門家下係屯門區市區。
屯門呈南北向，中間有青山公路、輕鐵同屯馬綫貫通。
屯門湖蝶灣公園

史
根據史書記載，屯門以前係個海峽，可以行船。而隔籬青山就係個島。以前門就係海峽咁解，而屯就係駐兵。屯門地理位置，以前的確有軍事價值。不過至於屯門係咪因為咁叫屯門，就未有文獻發現。
今日屯門西北方，即係深圳特區南頭嗰頭，大唐嗰陣係叫屯門鎮，而今日屯門都幾近當時嘅屯門鎮，所以呢度都係屯門鎮嘅一部份。後尾，元朝末年，有江西陶氏人響呢度落地生根，起咗條屯門村，而條村大咗之後就改過名屯門大村。因為佢曾經係呢塊地主要嘅村，所以之後呢度就叫屯門喇。大明嗰陣，青山灣就叫屯門澳。有講法指屯門1514年曾經畀葡萄牙佔領過，不過1521年畀大明軍趕走。不過亦有考證屯門島喺內伶仃，係外國船等入省城嘅地方。屯門呢個名一直用到英國人租新界。英國人叫呢度做Castle Peak，中文就跟住改名青山。呢個名一直用到要起屯門新市鎮為止。
屯門公共圖書館

屯門公共圖書館（英文：Tuen Mun Public Library）係一間喺香港屯門嘅公共圖書館，喺新界屯門市中心，圖書館樓面面積3,250平方米，喺1989年12月19號啟用，康樂及文化事務署管理。
屯門文娛廣場入面嘅屯門大會堂同屯門公共圖書館。
屯門公園

屯門公園（英文Tuen Mun Park），原本叫屯門市鎮公園，香港大公園之一，係新界第一個有多種康樂設施嘅大公園。佢喺屯門市中心，屯門鄉事會路邊，地約莫十二公頃半，屯門區佢最大，區域市政局起嘅。而家由康樂及文化事務署管。公園隔籬有屯門大會堂、屯門公共圖書館同埋西鐵綫屯門站。
園內設施有公園、排球場、羽毛球場、單車徑、單車場、露天劇場、模型船池。

歷史
屯門公園起喺填海區上，分兩期；第一期喺1985年8月29號開，而第二期就喺1991年1月2號開。
自2000年代開始，屯門公園就長期出現非法賣唱問題，對公園使用者構成滋擾，當局一路都無妥善處理，結果喺2019年7月同2019年9月先後發起過兩次遊行抗議。

設施
過2000樖喬木同10萬樖灌木，大概有200種
滾軸溜冰場 — 公園南入口側邊
單車徑 — 河畔走廊
人工湖 — 約莫1公頃大細。以前有水上單車租。
人工瀑布 — 全長160米，上面起咗兩條橋。
模型船池 — 人工湖旁邊。
爬蟲館
露天劇場
細路哥遊樂場
多用途球場
屯門公眾騎術學校

屯門公眾騎術學校，香港騎術學校之一，喺屯門蝴蝶灣，龍門路卌五號地段，蝴蝶灣公園對面，英文叫Tuen Mun Public Riding School。行政上歸屯門區。歸康樂及文化事務署之下，由香港賽馬會起同管。一九九四年一月四號啟用。
校址前身白角臨時房屋區，後改建騎術學校，有地三萬四千八百平方米，公眾騎術設施之中，全港至大。內有寫字樓、課室、更衣室、廁所同停車場。大馬練習場一個，小馬練習場兩個，一共佔地八千一百五十平方米，全天候沙地，有大光燈照。馬房容得落馬七十八匹。另有馬徑，依山而建，約莫長九百五十米。
香港賽馬馬王，唔少退役往喺度。
屯門-赤鱲角隧道

屯門-赤鱲角隧道（英文：Tuen Mun-Chek Lap Kok Tunnel），通稱屯赤隧道，係香港一條行車海底隧道，亦係維多利亞港外頭一條海底隧道，連接屯門區望后石第40區同離島區赤鱲角港珠澳大橋香港口岸，長5.0公里，2020年12月27號朝早8點通車。道路部份叫屯門赤鱲角隧道公路（英文：Tuen Mun Chek Lap Kok Tunnel Road），包括隧道兩邊嘅連接路，長8.1公里，屬屯門至赤鱲角連接路北面連接路。
屯門-赤鱲角隧道通車後，做咗繼青嶼幹線後大嶼山第二條對外道路，亦大幅縮短屯門區同元朗區往返大嶼山嘅車程，唔使再兜大圈用青嶼幹線。皆因政府最終決定隧道唔收費，連帶青嶼幹線亦喺隧道通車後改成免費。

花費
因為工程複雜，設計同施工都好需要時間，初時估計成本要200億港元。2011年11月，運輸及房屋局估算屯門去到赤鱲角連接路餘下工程包括高架橋同隧道，按造價要280億港元，2013年，運輸及房屋局最新估算去到500億港元。
屯門公路

屯門公路（Tuen Mun Road）係香港第一條高速公路，喺新界大陸西南岸，駁住荃灣同屯門，佢底下或者則邊附近係青山公路。
屯門公路第一期（長17公里）喺1978年5月5號由香港總督麥理浩主持啟用禮。當時係兩條行車線去荃灣，一條行車線去屯門。到咗1982年，屯門公路成為每邊可以三線行車嘅雙程公路。
屯門公路係九號幹綫一部份。因為起嗰陣技術太難兼要慳皮，所以設計唔夠好，因此多嚴重交通意外同埋成日塞車，佢平均兩日就有一次事故，而每次事故平均會令到交通受阻三十分鐘，其中一次更加長達四個半鐘。而因此佢亦因為咁而出晒名。不過近幾年條路改善好多，變成快速公路，同埋有青朗公路分擔新界西北去市區交通，所以都輕微減少咗塞車同意外。
屯門公路唔使錢都用得，所以有啲車唔想畀錢經大欖隧道，來回市區同元朗或者新界西北其他地方，就會行屯門公路。
大部份來往屯門同市區嘅巴士路線都係經屯公，仲有小部份係經青山公路。而亦有部份以洪水橋為終點站嘅巴士都係行屯公。
屯門鄉事會路

屯門鄉事會路（Tuen Mun Heung Sze Wui Road）係香港新界屯門裏面嘅一條路，呢條路南面接住海榮路，北面就接住青山公路嘅新墟段。係屯門河東面嘅其中一條主要大路。
維基同享有多媒體嘅嘢：Tuen Mun Heung Sze Wui Road
屯馬綫

屯馬綫（粵拼：tyun4 maa5 sin3；英文：Tuen Ma Line）起緊嘅時候叫做東西走廊，係香港鐵路有限公司嘅路綫之一。呢條線連貫新界西、九龍西、九龍東同新界東，由原本嘅西鐵綫、馬鞍山綫同埋新起嘅沙田至中環綫（大圍至紅磡段）連成。大圍站到啟德站一段喺2020年2月14號通車，連埋原本嘅馬鞍山綫，夾埋叫「屯馬綫一期」（烏溪沙站↔啟德站），而全綫喺2021年6月27號通車，總行車時間71分50秒至75分鐘。

轉乘路綫
屯馬綫分別可以喺沿綫各座車站轉乘輕鐵（屯門站、兆康站、天水圍站及元朗站），港鐵巴士（屯門站、兆康站、天水圍站、朗屏站及元朗站），東鐵綫（紅磡站、大圍站），荃灣綫（美孚站、尖東站→尖沙咀站），觀塘綫（何文田站、鑽石山站），東涌綫（南昌站），高速鐵路（柯士甸站→香港西九龍站），城際直通車（紅磡站→香港紅磡站）。

未來發展
北環綫
内文：北環綫
鐵路發展策略2014建議，喺錦上路站起一條叫北環綫嘅新支綫，接駁到東鐵綫增設嘅古洞站。北環綫定線全長11公里，全程行車時間大約係10分鐘。北環綫提供新界西北來往北區嘅鐵路服務、以及方便屯馬綫乘客往來深圳。
屯門南延綫
内文：屯門南延綫
喺鐵路發展策略2014，有提到由屯門站會起延伸段去到屯門南部近屯門碼頭一帶。
洪水橋站
内文：洪水橋站 (屯馬綫)
喺鐵路發展策略2014，有提到會喺兆康站同天水圍站之間起洪水橋站。

網絡文化
屯馬綫全綫通車嗰日，鐵路迷羅哲琛先生嚮記者面前唱「屯馬開通真的很興奮」。之後，有唔同網友用咗《綠袖子》嚟做二次創作，作咗一曲《屯馬開通真的很興奮》，成為唔少網民嘅熱話。
屯門鄧肇堅運動場網球場

屯門鄧肇堅運動場網球場，香港運動場之一，專門玩網球，喺屯門震寰路，屯門鄧肇堅運動場東面，英文叫Tuen Mun Tang Shiu Kin Sport Ground Tennis Courts。行政上歸屯門區。設施有網球場。
山T女福星

山T女福星，漫畫周刊譯收獲星的小子們（日文：うる星やつら），係1978年開始喺週刊少年Sunday雜誌連載嘅日本漫畫，作者係漫畫家高橋留美子，總共連載咗366話。佢都係高橋留美子第一部長篇作品。
屯門鄧肇堅運動場

屯門鄧肇堅運動場，香港運動場之一，喺屯門青松觀路，另一邊為青田路，大興體育館隔籬，英文叫Tuen Mun Tang Shiu Kin Sports Ground。行政上歸屯門區。設施有運動場、草地球場，球場為十一人草地足球場。
場歸康樂及文化事務署管，以鄧肇堅爵士命名，另一個為西貢鄧肇堅運動場。
屯門醫院站

屯門醫院站係香港輕鐵一站，代號090，屬於單程車票第3收費區，有2個月台，共有2條輕鐵路線經呢個站，為屯門醫院同埋周邊地區居民提供服務。呢個站係第一個為咗方便年長乘客而興建長椅嘅站，而家已經推行至所有站，亦都係第一個特別為咗方便醫院而興建嘅鐵路站。
屯門醫院

屯門醫院係一間位於香港新界西屯門區嘅政府醫院，始建於1979年，於1990年3月8號啟用。醫院座落於新界屯門青松觀路，東面係屯門河，西面係青山醫院，北面係兆康苑。家下由醫院管理局管理，隸屬新界西聯網，為屯門新市鎮及新界西北區居民提供服務。
截至2005年3月31號，屯門醫院有1536張病床，員工接近3000人。現時屯門醫院行政總監係盧志遠醫生。
醫院大樓樓高10層，地下主要係急症室以及日間寧養中心，1樓有社區服務中心及圖書館，2樓有餐廳、病房及手術室。為擴展服務，醫院成立咗創傷科小組及提供先進嘅心導管化驗室裝備，並籌組初生嬰兒深切治療部、深切治療部及冠心病護理部。
屯門高爾夫球中心

屯門高爾夫球中心，香港哥爾夫球場之一，喺屯門龍門路五十四號，英文叫Tuen Mun Golf Centre。行政上歸屯門區。場面積四公頃八五。一九九五年二月廿六號開張啓用，歸康樂及文化事務署管。場有哥爾夫球設施，分兩層，發球練習場球道九十一條，以及練習果嶺同沙坑。
忠誠章

忠誠章係伊斯蘭教典籍《可蘭經》入面嘅第112章（蘇拉）。
忤女星

忤女星（Brunhild），即係小行星123，係太陽系小行星帶嘅一粒小行星，喺1872年7月31號發現。
快勞

快勞（音譯自英文File，粵拼：faai1 lou2），或者叫檔案夾、快勞夾，係種文件、文具。
比如話Box file，即係硬皮快勞；而紙快勞即係紙皮封面快勞；膠快勞個皮用膠來造。
快勞同打窿機係好拍檔。
忠誠

忠誠（粵拼：zung1 sing4）係指一個人盡可能對自己所屬嘅群體－由國家以至家族等－作出犧牲，以及以呢個群體嘅利益為先。
忠誠度營銷

忠誠度營銷（loyalty marketing）係市場學上嘅一個概念，指嘗試令消費者有誘因持續噉買一件產品，簡單嘅例子有俾熟客有優惠。
忠靈塔

忠靈塔係一座塔，嚮大東亞戰爭時期，日本人曾經企圖嚮人哋國家起呢種塔，歌頌安撫為天皇賣命客死異鄉嘅日本兵。
日本帝國主義侵略亞洲多國期間，喺被侵略國周圍起咗唔少忠靈塔，例如新京忠靈塔、哈爾濱忠靈塔、香港忠靈塔咁。不過，日本人投降之後，世界各地嘅忠靈塔，都好快俾當地人鏟平晒。
懷斯

懷斯（John Arne Semundseth Riise，1980年9月24號—）係一個前挪威足球員，效力過阿利辛特、摩納哥、利物浦同埋羅馬。懷斯最出名嘅係佢左腳嘅射門力量同埋強勁嘅手力。
懷聖寺

懷聖寺（粵拼：waai4 sing3 zi6*2），又叫光塔寺（gwong1 taap3 zi6*2）、懷聖光塔寺、龍鳳寺（lung4 fung6 zi6*2）、禮拜寺（lai5 baai3 zi6*2），係中國廣東省廣州市入面嘅一間清真寺，喺越秀區光塔路56號。間寺喺唐朝嗰陣起，係中國保存得最早嘅清真寺，亦係世界上最早嘅清真寺之一，而家係中國國家級嘅保護文物單位。懷聖寺同揚州嘅仙鶴寺、泉州嘅清淨寺、杭州嘅鳳凰寺，並列為中國四大清真古寺。呢間寺重係廣州五大伊斯蘭聖地入面嘅其中一笪地。

歷史
喺1860年影嘅光塔
喺唐朝初期，伊斯蘭教先知穆罕默德就派咗4個門徒嚟中國傳教，其中宛葛素喺公元618—620年時，運海上絲綢之路嚟到廣州，佢就喺呢度開始入到中國傳教。到咗貞觀元年（627年），宛葛素同廣州住緊嘅阿拉伯人一齊捐錢起咗間清真寺嚟紀念穆罕默德，所以個名嗌做「懷聖」，沿用至今。雖然話懷聖寺喺元朝至正三年（1343年）嗰陣畀人縱火焚毀，但係7年之後（1350年）又起返。而家嘅建築係清朝康熙卅四年（1695年）重建。到咗1949年之後，懷聖寺就搞咗3次比較大規模嘅修葺，建築風格保持咗原先噉。

大殿
懷聖寺嘅塔係向南嘅，佢嘅佔地面積有2966平方米，而成間建築係用咗中國傳統嘅對稱佈局，佢喺主軸線入面整咗3棟門、睇月樓、禮拜殿同藏經閣響度。而禮拜殿喺向東嘅，而佢間嘢嘅比例、色彩同裝飾方面，都係有西亞嘅風格。

光塔
内文：光塔
光塔就嘅正式名係嗌「懷聖塔」，喺教徒練緊經嗰陣，成日喺座塔頂度用阿剌伯話嚟讀「邦卡」（阿拉伯文：بنكا‎）嘅讀音（粵語翻譯係「大嗌」噉解），所以咪俾人嗌咗「邦卡樓」。由於嗰陣時塔重喺個珠江邊度，唐朝嗰陣，有時晚黑都可以睇到個塔頂吊住眼燈，嚟幫啲船嚟導航，所以咪嗌咗「光塔」或「番塔」嘅名囉。
而光塔係喺唐朝嘅貞觀年間起嘅，明朝初葉俾颶風吹冧咗，但係到咗1934年重新裝修座塔嗰陣，就改咗做尖頂。

而家
而家呢度凈畀穆斯林教徒入去，唔畀社會人士入去。而教徒成日喺星期五同伊斯蘭教節嗰陣嚟拜神，尤其係廣交會期間同穆斯林嘅開齋節嗰陣，有好多阿剌伯人都嚟呢度拜神嘅。但係，懷聖寺入面嘅把守同禮品商舖入面嘅本地穆斯林都唔反對啲唔係穆斯林嘅人入去參觀嘅，主要係負責睇呢棟寺入面嘅穆斯林家庭唔畀啲人隨便參觀。另外，廣州市伊斯蘭教協會就係喺呢度。

入場須知
呢間寺院凈畀全球各地嘅穆斯林佬入去，唔對外開畀其它遊客。
雖然唔反對旅遊觀光隊入去睇，但入去之前一定要事先預約。
寺院要求穿着方面都好嚴格。女仔唔可以着得太光，男仔都唔畀着短褲入去。
寺院入面唔畀食煙同飲酒。
大殿入面唔畀任何遊客入去，凈畀喺出面嗌負責人開門睇。
懷舊遊戲

喺打機用語上，懷舊遊戲（retro game）係指一隻好舊、但好多玩家都對佢有美好回憶嘅電子遊戲，又或者用咗懷舊元素嘅新遊戲。
懷特島

懷特島（英文：White Island、毛利文：Whakaari）係紐西蘭嘅一個火山島，因為2019年新西蘭懷特島火山爆發而出名。
懷柔區

懷柔區係中國北京一個市轄區，面積大約2123平方公里，人口大約39萬。
懷柔政策

懷柔政策係一種相對高壓政策既統治手法，亦係一種比較容易被統治民眾接受既統治手法。
懷柔呢個詞語嚟自《中庸》第二十章所講既「凡為天下國家有九經，曰：修身也，尊賢也，親親也，敬大臣也，體群臣也，子庶民也，來百工也，柔遠人也，懷諸侯也。修身則道立，尊賢則不惑，親親則諸父昆弟不怨，敬大臣則不眩，體群臣則士之報禮重，子庶民則百姓勸，來百工則財用足，柔遠人則四方歸之，懷諸侯則天下畏之」裡面所以講既「懷諸侯」同埋「柔遠人」。「懷諸侯」係指天子要時時刻刻都關懷分封咗喺各地既諸侯，廣樹仁義，而仁義道德去感化各國諸侯，用現代既講法就係好似教仔咁，要多啲溝通、多啲鼓勵、多啲尊重、多啲信任，令到諸侯願意好似孝順父母咁對待天子。而「柔遠人」係指天子要時時刻刻都撫慰出差去邊遠地區既官員同埋當地居民，善待歸順自己既藩屬國；如果做到「柔遠人」咁樣四面八方既人才都會嚟投靠同埋歸順，用現代既講法，就係做老細要善待自己手下既馬仔，咁大家都想打你既工。

例子：
最典型既懷柔政策例子就係清兵入關既初期，即刻追封喺煤山吊頸死既崇禎帝做「欽天守道敏毅敦儉弘文襄武體仁致孝端皇帝」，同埋將佢葬喺思陵。同時亦表揚死咗既明朝臣子，錄用舊有既明朝官吏，提倡滿漢一家親，恢復咗科舉考試制度，提升賤民（樂戶、旦戶、丐戶之類）既地位，廢除咗好多種苛捐雜稅，修治黃河等既政治手段，目的係安撫漢人，減低明朝遺民對新政府既不滿，爭取明朝臣民既好感，增加統治效率。
懷疑

懷疑（Doubt），係情感嘅一種，對某個諗法或者論點唔知信好定唔信好。
懷氏

懷（粵拼：waai4）係唐人姓氏，喺《百家姓》裏頭排第268位。

名人
呢篇懷氏係同姓氏有關嘅楔位文章，重未寫完嘅。麻煩你幫手充實佢。
山海關

山海關（粵拼：saan1 hoi2 gwaan1；簡化字：山海关）係中國萬里長城嘅其一關卡，大明洪武十四年（1381年）起好，喺河北秦皇島山海關區近住渤海邊，四圍俾關城路圍住。佢亦係明長城三大名關之一同東邊起點嘅第一座關卡，有「天下第一關」嘅稱呼。
佢亦係中國大陸保存得最為完整嘅古代軍事防禦系統，家下係國家AAAA級重點風景區兼文化名城、中國長城文化之鄉同全國重點文物。尤其係佢嘅北門對出條馬路（關城北路），屬102國道，向東北繼續行多8.2km路程即到遼寧葫蘆島。
大明末年，守山海關嘅將領吳三桂勾結大清攝政王多爾袞，引清兵入關，最後令滿洲可以統治成個中原。

飛同開放時間
飛
每年5月1號到10月31號執行旺季價格，每年11月1號到第年4月30號執行淡季價格。
半價對象：6＜年紀≤18嘅未成年人／全日制大學本科及以下學歷啲學生（要畀學生證）／60≤年紀＜69嘅老坑（要畀老人證）
免費對象：年紀≤6嘅細路／身高≤1.2m嘅細路／年紀≥70嘅老坑（要畀老人證）／現役軍人（要畀軍官證）／軍隊離休幹部（要畀軍官證）／殘疾軍人（要畀軍官證或中華人民共和國殘疾證）／退休幹部（要有退休證）／退休士官（要有退休證或軍官證）／殘疾人（要有中華人民共和國殘疾人證，但至少必有一位陪護人員陪同）
若果係港澳臺啲青少年，要畀港澳通行證（限香港、澳門地區）或臺灣往返大陸通行證（限臺灣）或學生證等有效證件，同樣都有以上優惠。
部份門飛項同觀光車飛唔互通，若果需要觀光車嘅，要收多￥10。
開放時間
旺季：每日07:30~18:30
淡季：每日07:30~16:30
山火

山火係發生嚮山林上面嘅火災。山火起因有：
風高物燥、煋煋之火
人類燒樹林開拓土地
食煙、拜山、燒嘢食冇理到，走咗去，留低火種
打獵燒草捉蛇食
自然界行雷閃電
山清

山清（韓文：산청군／山淸郡 Sancheong gun */?）係大韓民國慶尚南道嘅一個郡。
山瑞

山瑞係水魚嘅一種，體型比較大，通常有兩三十斤重。唐人會將佢同淮山杞子一齊煲湯，有美顏功效。
山海關人民醫院

（簡化字：山海关人民医院）係中國河北秦皇島嘅有醫療、教學、救援、科研、預防喺埋一齊嘅綜合性二甲醫院，1951年成立，喺山海關區關城南路5號。
山海關站

山海關站（粵拼：saan1 hoi2 gwaan3 zaam6；簡化字：山海关站）係中國河北秦皇島嘅火車站，1894年啟用，喺山海關區南關大街1號。佢係山海關區其一主要車站。
山瀨功治

山瀨功治（1981年9月22號—）係日本足球員，司職中場，曾經喺2006～2010年間爲日本足球代表隊出場13次，入咗5球。
山瀨幸宏

山瀨幸宏（1984年4月22號—）係日本足球員，司職中場，效力過橫濱水手，鳥棲砂岩，富山勝利，及FC大阪。
山牡荊

山牡荊（粵拼：saan1 dou6 ging1；學名：Vitex quinata）係馬鞭草科牡荊屬嘅落葉喬木，原產地喺中國同日本嘅亞熱帶地區同印度。
敏捷軟件開發

敏捷軟件開發（英文：agile software development）係軟件開發做法，涉及需求同埋解決方案一路一齊噉演進，通過一柞自我組織而且內有唔同專業嘅人嘅小隊嚟做。包括咗 scrum 同 kanban 等嘅多種子模型。
敎會諸國

敎會諸國（拉丁文Civitas Ecclesiae），係意大利半島上一國，以天主敎會爲首，實際係敎會名義下，由多國組成，有如各個行事獨立嘅諸侯城邦。諸國最後滅於意大利王國之手，當中梵蒂岡獨立成一國，成爲天主敎廷。亦有譯敎宗國、敎皇國。
由於並無正式國名，拉丁文通常叫Civitas Ecclesiae，而其他就有好多叫法。

文
英文稱之爲Papal States，係敎宗下諸國。注意係眾數。
敏化作用

敏化作用（sensitization）喺行為論上係一種非聯想性學習，指一個反應發生嘅機會率或者強度隨住個刺激一再噉出現而上升，係習慣化嘅相反。
敏感度分析

敏感度分析（英文：sensitivity analysis）係有陣時喺得到統計模型之後會做嘅一樣嘢。用統計分析製作模型嘅過程當中往往假設咗好多嘢，但呢啲假設未必完全受人接納（例如好多時分析者都假設個變數係跟常態分佈）；做敏感度分析意思就係睇吓如果嗰啲假設唔成立（變數唔係跟常態分佈），個模型仲成唔成立，如果就算冇咗嗰個假設都仲係搵到同一樣嘅結果嘅話，個分析者就更加有信心覺得個模型係掂嘅。
敏感

敏感，又叫過敏，係指身體接觸到正常人唔會有乜反應嘅物質嗰陣，引發嘅嚴重反應。常見種類包括鼻敏感、食物敏感、皮膚敏感、哮喘等等。
效神星

效神星（Erato），即係小行星62，係太陽系小行星帶嘅一粒小行星，喺1860年9月14號發現。
敏拜

敏拜（粵拼：man5 baai3，阿拉伯文：منبر‎‎，羅馬拼音：minbar，音免霸）係清真寺嘅講壇，通常宗教領袖會企喺嗰度講道。
呢篇敏拜係同伊斯蘭教有啦掕嘅楔位文章，重未搞掂嘅。麻煩你幫手補充佢嘅內容。
廣南國

廣南國係越南後黎朝嘅一個割據政權，1558年由阮潢建立，國土隨住攻打占婆而擴張。廣南國嘅領袖唔稱王，只係自稱「大越國阮主」，亦無正式國號。1777年，廣南國畀西山朝消滅，但廣南國嘅後人最後成功推翻西山朝，建立統一全國嘅政權，即係阮朝。
廣南集團

廣南集團（港交所：1203、OTCBB：GUGHY）係中國一間投資控股公司，母公司係廣東省政府旗下嘅廣東粵海控股。集團1982年成立，1994年香港上市，總部設喺香港。
廣告板

廣告板係一大塊板，專畀人喺戶外地方賣廣告用，傳統係貼張有圖有字嘅大海報，不過而家已經發展出電子廣告板，識得自己轉內容，甚至播廣告短片都得。
廣南縣

廣南係中國雲南文山一個縣，總面積7983平方公里，人口74萬。
廣南高等學校

廣南高等學校 (首爾)，位於首爾特別市廣津區廣壯洞嘅學校。
廣南高等學校 (京畿)，位於京畿道廣州市墻枝洞嘅學校。
廣告信

廣告信，又叫直銷信、直銷函件，係賣廣告嘅信，係商家一種直接營銷嘅手法。因為收件人通常都唔願意收，會當垃圾掉，所以亦被叫做垃圾郵件。
廣南省

廣南（越南文：Quảng Nam）係越南一省，省會三歧，人口大約150萬。
廣告

廣告（粵拼：gwong2 gou3；英文：advertisement），粵文粵語當中又叫做告白，係種一單向溝通嘅宣傳手法，目的係想消費者接收到廣告裏頭嘅信息，或者令睇咗個廣告嘅人留低印象，一般目標係令啲潛在或現有嘅客戶買廣告裏頭嘅貨或服務。「喺一個媒體嗰度擺低廣告」嘅舉動就係落廣告。

基本概論
睇埋：市場學同宣傳
廣告可以話係最重要最常用嗰種宣傳手法。喺市場學上，廣告嘅定義係指一啲非個人性嘅單向資訊傳遞方式，目的係想提升消費者買一件產品嘅意慾；「非個人性」意思即係話傳遞嘅資訊係由賣家一嘢傳遞俾所有買家嘅，唔似得上門做銷售噉會有專人一對一同買家講嘢；廣告可以係一幅靜態嘅圖又得、係影片都得，可以出現喺好多唔同地方​——​廣告可以以電子形式出現喺電視同受歡迎嘅網站嗰度、以實物嘅形式出現喺街或者大型建築物嘅外牆嗰度、或者（廿一世紀少見咗）以印刷嘅形式出現喺雜誌同報紙嗰度... 呀噉。
一間公司請個人揸住個廣告牌企喺路口。

打廣告戰
呢條街有一柞招牌；間間公司都想爭消費者嘅注意力。
睇埋：監犯困境
廣告戰係指唔同公司之間鬥用廣告爭客嘅現象，可以用博弈論嘅方法分析。想像兩間同行嘅公司， 同 ，原則上，每間公司都大致上有兩個選擇：
揼多啲錢嚟賣廣告同諗計提高廣告嘅質量，以求壓倒第啲公司（背叛）；
同第啲公司達成協議，一齊唔賣咁多廣告，減少賣廣告方面嘅開支（合作）；
報償矩陣如下：
揀合作
 揀背叛

 揀背叛
T, S
P, P
原則上，大家齊齊唔賣廣告係一個理想嘅情況​——​設計廣告同賣廣告冚唪唥都係錢同時間，唔賣廣告可以慳返好多資源，；問題係，如果是但一間公司郁手賣廣告，（假設啲廣告能夠有效噉吸引消費者）佢就有得搶走對方啲客，即係話 ；同時如果冇賣開廣告嗰間公司揼錢賣廣告，就可以爭啲客返嚟，即係 ；如是者，，兩間公司明明大家一齊唔賣廣告就可以得益最大化，但係兩間公司唔信任對方，「大家齊齊賣廣告」係一個拿殊均衡點，於是兩間公司就陷入廣告戰，而廣告成本一增加，就會損害兩間公司嘅利益。亦都可以睇吓市場結構上有關「一個市場易唔易進入」（易進入表示易出現新嘅競爭者）方面嘅問題。

爭議例子
企業成日都會搵舉牌女郎幫手舉廣告，但係呢種做法引起咗唔少爭議。
置入式廣告
心理操縱術
Metaverse
廣告彩

廣告彩（gouache / opaque watercolour），粵文又有叫水粉，係一種畫畫用嘅顏彩，由自然顏料、水同結合劑造，特登設計成唔透色，但又好似水彩噉可以乾咗之後重新再整濕。常用於海報（所以就叫「廣告」彩）、插圖或者漫畫等嘅媒體。
弗朗索瓦·芒薩爾

弗朗索瓦·芒薩爾（法文：François Mansart，1598年1月13號—1666年9月23號）係一位法國建築師。佢將古典主義引入巴洛克風格。芒薩爾喺法國巴黎一個木匠家庭出世。
弗朗切斯卡

弗朗切斯卡（Piero della Francesca，1415年—1492年10月12號）係15世紀意大利文藝復興畫家，出名畫作包括《基督復活》。
弗朗索瓦·魁奈

弗朗索瓦·魁奈係一個法國哲學家、經濟學家、醫生、百科全書派、外科醫生、自然科學家、作家。
弗朗卡籃球隊

弗朗卡籃球隊（英文：Franca Basquetebol Clube）係巴西弗朗卡嘅職業籃球球會，依家打緊巴西甲組籃球聯賽。
張靜初

張靜初（1980年2月2號—），原名張靜，係中國女演員，響福建永安出世，響中央戲劇學院導演系畢業。佢2002年出道，2005年憑電影《孔雀》開始出名，畀人叫做「小章子怡」。
張靖怡

張靖怡，係中國音樂人、填詞人。

經歷
2017年，佢出咗第一隻單曲《膩歪》。2018年，佢出咗第二隻單曲《我要把你們都變成吃貨》。2019年，為電視劇《知否？知否？應是綠肥紅瘦》嘅主題曲《知否知否》填詞。
張露

張露（1932年1月21號—2009年1月26號），原名張秀英，係國語女歌手，江蘇蘇州出世，上海發跡，大陸淪陷後到香港定居，代表作《給我一個吻》。張露有兩個仔杜德智同杜德偉，亦係香港歌手。
德格拉斯·派

德格拉斯·派（英文：Douglas E. Pike；1924年7月27號—2002年5月13號）係研究越戰同越共嘅有名學者，佢係呢方面研究嘅領先史家。1997年起佢喺德州理工大學（英文：Texas Tech University）度研究，而喺1981年起佢係加州大學伯利分校（英文：University of California, Berkeley）印度支那檔案處嘅主任，而早啲時佢係美國外交部駐亞洲嘅官員，駐過西貢、香港、東京同臺北。德格拉斯·派曾經喺美國外交部做咗15年嘅首席分析員。喺佢2002年過身之前佢一直係研究越戰同越南人民軍嘅重要專家。
德格拉斯·派有北得高打大學新聞學士學位同加州大學伯利分校國際關係學士學位。喺1958年喺華府嘅美國大學攞到碩士位，畢咗業後，佢喺1963年到1964年間喺麻省理工學院爲國際研究技術中心做咗一年嘅研究生。
德星路

德星路 (廣州)，廣東省廣州市荔灣區入面嘅德星路。
德星路 (東莞)，廣東省東莞市道滘鎮入面嘅德星路。
德星路 (肇慶)，廣東省肇慶市高要市入面嘅德星路。
德朗邨

德朗邨，香港公共屋邨之一，喺九龍啟德承啟道二十八號，英文叫Tak Long Estate。行政上歸九龍城區，香港房屋委員會劃入九龍西。二〇一三年入伙。屋宇設計為非標準型。一共有九座，分別係德璋樓、德瑞樓、德琦樓、德瑜樓、德瓏樓、德珊樓、德瑤樓、德瑩樓同德珮樓。總共有八千二百伙。以平方米計算，大細由十四到三十七。

公共交通
港鐵屯馬綫啟德站A出口。
22°19′46″N 114°11′43″E﻿ / ﻿22.32957°N 114.19528°E﻿ / 22.32957; 114.19528
德普洛夫

德普洛夫係俄羅斯一足球員，司職守門員，效力過香港甲組足球聯賽球隊愉園（1994年-1995年、1996年-1997年）、流浪（1997年-1998年）、好易通（1998年-1999年）、晨曦（1999年-2001年），俾本地講波佬認為係全香港最好守門員之一，曾多次入選香港聯賽選手隊。
德普洛夫效力流浪期間因為同老婆婚變癡咗線，返香港初期行為怪鷄，最後成功克服，重返球場。
德根洛夫

德根洛夫（Stefan Anguelov Draganov，1966年8月13號—）係保加利亞足球員，司職前鋒，效力過香港甲組足球聯賽球隊快譯通，最後因為球會削援，同隊友科士打、李安納等外援一齊畀人放棄。
森且行

森 且行（1974年2月19號—）係日本前男藝人同埋演員，曾經係前組合SMAP成員之一。佢喺1996年退出SMAP，並由娛樂圈轉投賽車事業。
森久保祥太郎

森久保祥太郎 ，係日本嘅一個男配音員。

配音作品一覽
呢個表唔完整，歡迎加料。
森保一

森保一（1968年8月23號—）係日本足球員，司職中場，曾經喺1992～1996年間爲日本足球代表隊出場35次，入咗1球。2018年做日本足球代表隊教練。
森俊介

森俊介（1994年10月4號—）係日本足球員，司職中場，效力甲府風林。
森保翔平

森保翔平（1991年8月17號—）係日本足球員，司職後衞，效力過讚岐卡馬達馬尼。
森下申一

森下申一（1960年12月28號—）係日本足球員，司職守門員，曾經喺1985～1991年間爲日本足球代表隊出場28次。
森之愛情

《森之愛情》係香港商業電台叱咤903《架勢堂》入面嘅廣播劇。
呢套廣播劇亦被改編成同名電視劇。
森保洋

森保洋（1972年1月29號—）係日本足球員，司職後衞，效力過Mazda Auto Hiroshima，西濃運輸，及鳥棲砂岩。
森優子

森優子 ，係日本嘅一個女藝人同埋配音員。
我在

《我在》係電影《流浪地球2》嘅主題曲，喺2023年1月20號由北京聽見時代娛樂傳媒發行單曲。由劉歡填詞、作曲同演唱。
我型我秀

《我型我秀》，係中國上海上騰娛樂有限公司（由環球唱片公司同上海文廣新聞傳媒集團持股）舉辦嘅一個大型娛樂選秀節目，主要喺東方衛視播出。根據嗰時做環球唱片公司總裁許智偉嘅講法，舉辦嗰個節目嘅初衷係為唱片公司挖掘新星，同希望活動本身可以直接掙錢。嗰個節目喺2004年開始，直到2009年已舉辦6屆。
好多人將呢個節目同幾乎同時舉辦嘅超級女聲等節目比較，但實際亦為有志參賽者提供咗好多機會（因為畀男仔參賽）。同時，2005年超級女聲季軍張靚穎曾經喺2004年參加嗰個節目海選被淘汰，2005年參加超級女聲海選失敗嘅路爽，重喺2006年通過咗我型我秀嘅海選而提供咗好多機會去參賽。
2007年，我型我秀唔再延續過去3年嘅選歌手模式，而係選拔音樂劇演員。但一年後因為廣電總局（今日嘅國家新聞出版廣電總局）出臺限制歌唱類選拔節目，原先節目內容改成綜藝節目。節目將參賽選手分做3組，分別由3位出名音樂人帶隊，進行音樂三國嘅對決。

矚目事件
首屆冠軍張杰出咗2張專輯後再次參加選秀《快樂男聲》，從而喺中國選秀史上誕生咗「回鍋肉」呢個名，「回鍋肉」指參加過大型選秀比賽同獲得優異成績嘅人再次回爐參加比賽嘅人，之後都指喺娛樂圈混跡多年同小有名氣嘅人再次參加選秀節目嘅人，再後都指凡參加過選秀比賽而唔出名嘅人一直繼續回爐參加比賽嘅人。
張杰逃奔湖南衛視《快樂男聲》，重同型秀公司解約唔成功遭索賠違約金140萬人民幣，當時張杰歌迷集資100萬幫助其解約成功，佢同上騰娛樂鬧糾紛引起廣泛關注。
而張靚穎都曾參加過《我型我秀》嘅海選，之後遭到淘汰。有網友爆出張靚穎遭到淘汰嘅原因係因為缺乏個性時尚嘅特徵。後來佢參加《超級女聲》，最終進入決賽。
我外母唔係人

《我外母唔係人》（英文：Heavenly In-Laws），係香港無綫電視製作嘅懷舊電視劇，由薛家燕、梁榮忠、鍾嘉欣、元華、陳山聰、楊婉儀、劉玉翠、李國麟、韓馬利、王祖藍主演，監製黃偉聲。呢套劇2007年海外首播，2012年下晝時段翡翠台首播。
我執

《我執》係梁文道嘅一本書，2009年4月出，入邊大部份文章係2006年到2007年寫嘅，喺香港嘅《成報》「秘學筆記」專欄發表過。
我嘅軍隊

我嘅軍隊，係蘇聯嘅一首軍歌，用嚟歌頌紅軍。
我在隔離的日子

《我在隔離的日子》（英文：Q Time，粵文意思：我喺隔離嘅日子）係香港電視廣播有限公司嘅資訊節目，由鄭丹瑞、陳庭欣做主持。節目搵返一啲受武漢肺炎疫情影響而需要隔離嘅藝人分享佢哋嘅經歷。節目喺2021年5月31號到6月4號香港時間禮拜一到五晚22:30－23:00喺翡翠台播。
楊溥

楊溥（粵拼：joeng4 pou2；900年—939年1月21號），係南吳第四位國王，亦係南吳唯一皇帝，920年到937年在位，佢無廟號，史稱吳睿帝（ng4 jeoi6 dai3）。
楊清檸

楊清檸（粵拼：joeng4 cing1 ning4；1998年11月5號—）係中華人民共和國嘅網絡紅人，前快手（中文：快手）網絡主播。佢曾經喺快手擁有衆多擁躉，後因未婚大肚（中文：未婚懷孕）畀中國中央電視台點名批評，隨後畀快手官方封殺。宜家活躍於新浪微博，以上載自己嘅相爲主。
楊漪珊

楊漪珊係香港幾部戲嘅編劇，又寫咗幾本書，佢所寫唔少題材都同香港低下階層，新移民同性工作者生活有關。

生平
楊漪珊係武漢出世，二十世紀七十年代跟父母移居嚟香港，八十年代去咗日本讀書，之後鍾意咗社會科學，九十年代就去咗澳洲讀社會科學，千禧年一路讀人類學一路寫文。之後佢一路工作一路寫作。佢得過香港青年文學獎優異獎。
楊海潮

楊海潮（1971年1月23號—），係中國詞曲作家。
楊漣

楊漣（1572年—1625年），字文孺，號大洪，湖北廣水人，係大明後期嘅大臣、東林黨人。喺明神宗同埋光宗在位嘅時期做言官，熹宗繼位之後佢俾太監魏忠賢迫害死咗，謚忠烈。
斯爾伊派電影

斯爾伊派電影係個喺默片時期營運嘅製片公司。呢間公司係由匈牙利導演阿森溫爾伊派成立。喺1922年，呢間公司成為咗烏髮電影公司嘅附屬，喺1924年斯爾伊派電影併入咗烏髮電影公司 。呢間製片公司係因為佢製作嘅幾部史詩電影而出名，尤其係Fridericus Rex系列嘅戲（一部關於腓特烈二世嘅戲），而呢套戲喺威瑪共和國非常之受歡迎。
斯特靈引擎

斯特靈引擎（Stirling engine）係熱引擎一種，指靠氣體係噉重複喺唔同溫度收縮同擴張嚟將熱能轉化做機械能嘅熱引擎。
斯琴高娃

斯琴高娃（粵拼：si1 kam4 gou1 waa1；傳統蒙文：ᠰᠡᠴᠡᠨᠭᠤᠸ᠎ᠠ，中蒙聯合轉寫：Sečen ɡowɑ，鮑培轉寫：Сэцэн Гуа；斯拉夫蒙文：Sečen γoyo，拉丁化：setʃʰeŋ qɵʊa；1950年1月19號—）係中國大陸蒙古裔演員，廣東廣州出世，祖籍內蒙古寧城。佢先後憑1984年電影《似水流年》同2007年電影《姨媽的後現代生活》兩次攞香港電影金像獎最佳女主角獎。
斯瓦希里文維基百科

斯瓦希里文維基百科係一個非弁利網站，由維基媒體基金會運行。
斯溫胡武德

斯溫胡武德（芬蘭文：Pehr Evind Svinhufvud，1861年12月15號—1944年2月29號），係芬蘭嘅政治人、總理同參議院議長。佢亦係芬蘭獨立後嘅第3位總統，喺1931年到1937年在任。
斯特拉斯堡大學

斯特拉斯堡大學，係法國一間公立大學，1538年創校，校址喺斯特拉斯堡。呢間大學有40,000個學生讀，係法國第二大規模嘅大學。
斯特靈

斯特靈（英文：Stirling），又譯史特靈，係英國蘇格蘭中部嘅一個城鎮，斯特靈郡首府。
我有個夢

呢篇文可能要清理或者重寫，令佢更符合維基百科嘅質素標準。如果你有能力又咁啱得閒，可以改善吓呢篇文。請撳 Wikipedia:翻譯/我有個夢，去整翻譯請求。(翻譯指引)
馬丁路德金博士演講緊
《我有一個夢》（I have a dream）係1960年代美國黑人民權運動領袖馬丁路德金博士嘅一場演說，當佢描述佢對於黑人同白人終有一日平起平坐嘅願景時，用咗句「I have a dream」好多次。演說響1963年8月28號華盛頓大遊行嗰陣，喺林肯紀念堂門前向幾十萬民眾發表。美國國會收尾喺1964年通過咗《民權法案》宣布種族隔離同種族歧視係非法。
我是歌手節目系列嘉賓一覽

我是歌手節目系列共有126位歌手以首發、補位、踢館、逆戰、挑戰、奇襲同襲榜等類別參與競賽，當中包括參與過兩次或以上歌手節目系列嘅張杰、林志炫、李健、彭佳慧、徐佳瑩、蕭敬騰（獅子合唱團主唱）、袁婭維、華晨宇、孫楠、尚雯婕同黃霄雲。呢個一覽表會收錄上述參與競賽嘅歌手同埋佢哋喺總決賽或歌王衝刺夜（《歌手》2019）嘅幫唱嘉賓。

賽制
每季節目都會邀請七至八位歌手做首發歌手在線參與競演，每輪（除《歌手·當打之年》外）都會淘汰一位在線歌手，並由一位新入歌手代替佢嘅位置，就叫佢做補位歌手（《歌手》2017叫做逆戰歌手，會請往屆競演歌手）。第三季起新增踢館機制（《歌手》2017叫做挑戰），由新入嘅年輕歌手對在線歌手發起挑戰，一旦成功就淘汰在線歌手排包尾嘅人。
2020年嘅《歌手·當打之年》就取消咗以往嘅補位同踢館賽制，加入新嘅奇襲賽制，每輪由同樣係已經出過專輯嘅三位新生代歌手對在線歌手發起一對一挑戰，贏咗就淘汰嗰輪最尾嘅人。而奇襲獲勝嘅歌手之間就由觀眾投票決定邊個最終奇襲成功。
同韓國原版節目一樣，呢個節目冇固定主持人，常規賽同踢館賽主持人一般由參加競演嘅某位歌手做開，當主持人被淘汰嗰陣，再由其他歌手接棒。

第八季
内文：歌手·當打之年
《歌手·當打之年》喺2月開播，係成個系列入面喺第一季度開播最遲嘅一次，有21位歌手參與呢屆節目競演。呢屆首次採用全新嘅奇襲賽制。
直接進入總決賽
突圍成功進入總決賽

第九季
内文：歌手2024
《歌手》2024喺5月開播，係成個系列入面首次喺第二季度開播。呢屆首次採用全程現場直播嘅播出模式，並首次採用全新嘅揭榜賽制。另外，呢屆首次設立固定主持人。
直接進入總決賽
突圍成功進入總決賽
我曾

《我曾》係中國歌手隔壁老樊出嘅第三張錄音室唱碟。喺2019年7月23號由好聽音樂唱片公司發行。

簡介
呢張唱碟收錄咗7隻歌。
我是香港人連線

「我是香港人連線」提出嘅香港「國旗」，圖案類似現有嘅區旗，但係代表中國嘅嗰五粒星冇咗。
我是香港人連線（英文：Hong Konger Front），係一個主張香港獨立同埋倡議獨立意識嘅網站，喺2004年11月成立，認為「全民投票、獨立建國」應該係香港最終嘅理想。呢個網頁亦都提議香港效仿其他嘅去殖民化運動，即係要舉行公投嚟決定香港嘅未來。我是香港人連線嘅關係伙伴係香港李登輝嘅友會，所以有建議去學習關於中華民國總統李登輝嘅思想。

事件
「我是香港人連線」網頁喺2004年11月1日註冊，喺創立期間撞正香港立法會議員張超雄提案香港喺普選嘅爭議上舉行全民公投。因為咁，所以北京有聲稱有香港人想搞「港獨」，同時話喺香港舉行嘅任何公投都係違反香港基本法。面對北京嘅指控，香港泛民主派再次澄稱香港冇人喺度搞港獨。2004年11月中，香港報章同埋美聯社報導咗「我是香港人連線」網站嘅出現。之後，2005年2月6日中新社發表評論員文章，指控我是香港人連線公然策動「香港獨立運動」，並且煽動網民加入。中新社指控「我是香港人連線」網站擺明寫出港獨嘅「理據」：聲稱「1997年是被中共吞併」；「中國政府視香港為殖民地」，話「香港特區政府是傀儡政府」；指責「《內地與港澳關於建立更緊密經貿關係嘅安排》是加強吮吸香港經濟成果」；提出「香港國」將會實行嘅政體、國歌、國旗等等代表獨立主權嘅符號；更加聲稱要透過網絡運動嚟發動輿論攻勢，讓「港獨」發芽，喺時機成熟嘅時候成立「香港國」。
有報章指出「港獨」喺香港唔成氣候，但係亦有一啲媒體大張旗鼓嚟點名批判。

評論
有人話「我是香港人連線」有關香港獨立建國嘅政治主張，有可能因為觸犯中國喺2005年3月14日第十屆全國人民代表大會第三次會議通過嘅《反分裂國家法》而須要負上刑責。支持呢一個論據嘅人亦都認為：呢種鼓吹香港「獨立」，「違法亂紀之組織，吾人必須以刑法觀點論斷，而不應訴諸言論自由或學術自由考量而縱容此等歪理之蔓延。」
另外有言論話：由於香港人普遍都冇「獨立意識」，所以即使北京方面同香港官方冇對《我是香港人連線》網站發表任何有批評性質嘅言論，個網站嘅影響力都只係非常有限。反而，佢哋不斷咁批評，甚至間接咁為呢個網站做埋宣傳。亦有唔少人話呢個網站只係中國政府官員喺發表「公投等同港獨」嘅言論之後，網民作爲回應嘅「惡搞」網站。網站入面有部份內容都幾無厘頭，例如孫中山招兵買馬或者甘地嘅不合作運動等等，唔單只冇發生過，入面有啲内容，好似「香港人口是由多元種族組成，香港永久居民除華人佔大多數，尚包括四個少數族裔，即孟加拉人，高加索人，印度人及巴基斯坦人」、有個地圖將中國大陸稱為「支那豬（無主地）」等，根本就不符事實。除咗提倡香港獨立運動之外，網頁亦都鼓吹「東土耳其斯坦」（即係新疆）、「滿洲」、內蒙古、台灣、西藏、福建、廣東同埋吳越成為主權獨立嘅國家。
我最愛嘅布宜諾斯艾利斯

《我最愛嘅布宜諾斯艾利斯》（西班牙文：Mi Buenos Aires querido）係卡洛斯·葛戴爾喺 1934 年作嘅一首探戈歌。
日昇樓

日昇樓響氹仔嘉模堂區氹仔東北馬路同聚龍街，係屬於房屋局嘅社會房屋。

背景
2016年4月22號，原先規劃叫氹仔東北社屋嘅後萬九公屋項目起好，之後改名做日昇樓，正響到進行單位清潔。呢個項目採用黃白交錯嘅外牆設計，項目造價四億六千幾萬，響2012年8月公開招標，中間曾經一度延誤。項目佔地總面積五千平方米左右，建咗兩幢塔樓，分別樓高廿四同廿六層，加埋提供六百九十四個社屋單位，當中一房一廳單位有四百九十五個，兩房一廳單位有一百五十五個，三房一廳單位就有四十四個。呢個項目除咗住宅單位之外，重起埋停車場，地牢一到三層提供二百九十個左右私家車車位，地面層就有三百一十個電單車位。大廈一樓係社會設施，二樓全層係連接兩座塔樓嘅花園平台。
個私家車位。
星野貴紀

星野貴紀 ，係日本嘅一個男配音員。

配音作品一覽
呢個表唔完整，歡迎加料。
星際爭霸系列

《星際爭霸》系列（StarCraft）係個科幻電子遊戲系列，背景係26世紀喺好遠嘅外太空，人類同神族、蟲族嘅鬥爭。頭一套作品《星際爭霸》喺1998年發行，之後出過好多續作。
星際任務

《星際任務》（英文：Ad Astra）係一套2019年上畫嘅美國電影，由占士加利執導，畢彼特主演。故仔講男主角出發去海王星搵老竇同埋救地球。
星際啟示錄

《星際啟示錄》（Interstellar）係一部2014年嘅美國科幻電影，由基斯杜化路蘭執導，主演係馬修麥康納希、安妮夏菲維、謝茜嘉謝西婷、標艾雲、加西艾佛力、艾蓮貝絲妲、尊力高、米高堅。
基斯杜化路蘭同佢細佬尊立頓路蘭一齊編劇，2007年就定咗劇本。佢同佢個老婆Emma Thomas一齊監製，加州理工學院嘅物理理論學家基普索恩係執行製作人，同埋做電影嘅科學顧問。電影劇本最初吸引咗史提芬史匹堡嘅興趣，想做導演，但喺2009年，史匹堡間公司夢工廠由派拉蒙移咗去華特迪士尼影業集團，派拉蒙需要揾新導演執導《星際啟示錄》。尊立頓路蘭建議佢阿哥基斯杜化路蘭喺2012年參與呢個項目。
星際城市

星際城市（英文：Sim City），香港商場之一，喺旺角山東街或西洋菜南街，賣電腦嘢為主。唔算旺，比唔上深水埗高登商場同黃金商場，以及旺角電腦中心。除咗賣電腦嘢，亦賣視聽器材，攝影器材等。
地方為中僑國貨舊址，一九九六年執笠唔做，轉為商場。商場曾經興賣翻版碟同鹹碟。睇碟畀網絡取代，兼且香港警察打擊，如今已經無晒。
星際爭霸

《星際爭霸》係星際爭霸系列電子遊戲嘅頭一套作品，屬科幻即時策略類，喺1998年3月31號推出。呢套遊戲喺推出嗰年賣咗150萬套，係當年全球銷量第一嘅電子遊戲。
星野真里

星野真里 ，係日本嘅一個女演員。

拍過嘅作品一覽
呢個表唔完整，歡迎加料。
星鎖

《星鎖》（Looking for Stars）係新加坡新傳媒私人有限公司製作，2000年至2001年嘅跨年電視劇，由范文芳、李銘順、姚彣隆、賴怡伶、向雲同埋許美珍主演。故事係關於一對戀人喺東京發生一夜情之後，返到去新加坡嘅離合經歷。
姚彣隆憑著呢套劇榮獲2001年紅星大獎最佳男配角獎項。
星際奇兵

《星際奇兵》（Dune）係一部1984年美國史詩科幻電影，由大衛連治做導演同編劇，改編Frank Herbert嘅1965年英文同名小說。主演係Kyle MacLachlan。
星際打磚無極版

家下呢個遊戲嘅Other Galactic Advertures功能唔可以第一時間更新關卡，主要原因係星際打磚無極版嘅屬下官網已經執咗笠。喺官網未閂檔之前，Other Galactic Advertures功能係可以下載由全球各地第啲網友分享嘅關卡包，家下雖然凈得從第部電腦用USB或光碟複製過嚟或網上其它網站下載新嘅關卡包先至有得玩，但係關卡嘅網站出處幾乎係大海撈針。
呢個遊戲有Kid、Easy、Medium、Hard同Insane呢五個難度，每個難度方面：
喺PC屬下嘅Windows版同Mac OS版唔同嘅區分係，Mac OS版冇Other Galactic Advertures選項。
楊衛華

楊衛華（粵拼：joeng4 wai6 waa4；簡化字：杨卫华；1963年—2015年2月26號）係一位綿陽晚報嘅記者，四川省綿陽市人。佢喺2008年5月12號因為影咗嗰時汶川大地震嘅敬禮娃娃嘅相俾好多人知而出咗名。因為嗰張所謂「敬禮娃娃」嘅相喺2008年嘅上海國際攝影藝術展嗰度攞咗紀實類金獎，重俾人話咗係「喺災難嘅面前，話出咗最有人性嘅經典一作」。
喺2015年2月26號14點55分，楊衛華因為肝癌冇得醫而死咗，終年52歲。
楊葉肖槿

楊葉肖槿（粵拼：joeng4 jip6 siu1 gan2；學名：Thespesia populnea）係錦葵科桐棉屬入面嘅一個品種，又係一種常綠或半落葉喬木。喺中國嘅海南、臺灣、廣東、廣西同香港入面先至可以搵到佢。

藥用價值
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
呢樖嘢係傳統嘅民間藥用植物。喺藥用方面，佢可以醫溫熱病、痔瘡、痢疾同埋疥癬等。
楊詩傑

楊詩傑，香港建制派（商界親中派）政治人、生意人，樂亞國際老細。

選舉經歷
喺2021年9月，佢當選成為香港特别行政區選舉委員會紡織及製衣界委員。

馬主生涯
佢同阿哥楊詩恒喺2000年代中後期開始喺香港賽馬會做馬主，名下馬以「洋洋」兩字起名，包括「樂意洋洋」、「鵬力洋洋」、「喜樂洋洋」、「威力洋洋」、「歡樂洋洋」。
楊華勇

楊華勇，JP（英文：Johnny Yu），福建泉州石獅人，香港建制陣營（商界親中派）政治人、生意人（香江國際有限公司副董事長及行政總裁），楊孫西家族太子爺。

政治立場
佢係香港親中派人士。
2020年6月尾，楊華勇曾經有份簽署一份全國工商聯嘅聲明，內容支持北京政府未經諮詢或香港市民同意而強行訂立，惹嚟泛民主派同社會各界負評四起嘅《中華人民共和國香港特別行政區維護國家安全法》。另外，佢亦支持大幅度削減直選議席嘅所謂「完善選舉制度」。

選舉經歷
喺2016年，佢成為香港特别行政區選舉委員會商界（第二）委員。之後，佢有份提名林鄭月娥參與2017年香港行政長官選舉。
喺2021年9月，佢當選成為香港特别行政區選舉委員會商界（第二）委員。之後佢喺李家超無提政綱嘅情況下，有份提名李家超參與2022年香港行政長官選舉。

家庭關係
佢已經結婚，老婆係莊菲娜。
楊萬里

楊萬里，BBS，JP，香港親中陣營政治人、生意人、孔教學院常務副院長。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會宗教界委員。之後，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會宗教界委員。
楊蓉

楊蓉（Yang Rong，1981年6月3號—），係中國大陸女演員，雲南保山人，白族，上海戲劇學院表演系畢業。佢喺1997年出道，拍過唔少電影同電視劇。佢喺2018年劇集《冒險王衛斯理》嘅演出開始畀香港觀眾留意。